รัฐบาลไทย-ข่าวทำเนียบรัฐบาล-ทีเซลส์จับมือร่วมกับมหาวิทยาลัยมหิดล ผลักดันอุตสาหกรรมเครื่องสำอางและผลิตภัณฑ์สุขภาพยุค NEW NORMAL
วันพุธที่ 9 กันยายน 2563
ทีเซลส์จับมือร่วมกับมหาวิทยาลัยมหิดล ผลักดันอุตสาหกรรมเครื่องสําอางและผลิตภัณฑ์สุขภาพยุค NEW NORMAL
ทีเซลส์จับมือร่วมกับมหาวิทยาลัยมหิดล ผลักดันอุตสาหกรรมเครื่องสําอางและผลิตภัณฑ์สุขภาพยุค NEW NORMAL
กระทรวงการอุดมศึกษา วิทยาศาสตร์ วิจัยและนวัตกรรม โดยศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS) ฝ่ายโปรแกรมบริหารผลิตภัณฑ์เครื่องสําอางและเสริมอาหาร จับมือร่วมกับคณะเภสัชศาสตร์ มหาวิทยาลัยมหิดล จัดงานสัมมนา “เสริมแกร่งอุตสาหกรรมเครื่องสําอางและผลิตภัณฑ์สุขภาพที่เกี่ยวข้อง ในยุค New Normal” วันที่ 27 – 28 สิงหาคม 2563 ณ โรงแรม เดอะ เบอร์เคลีย์ ประตูน้ํา กรุงเทพฯ
โดยได้รับเกียรติจาก ดร.ศิรศักดิ์ เทพาคํา รองผู้อํานวยการด้านวิชาการและนวัตกรรม ศูนย์ความเป็นเลิศด้านชีววิทยาศาสตร์ และ รศ.ดร.สุวัฒนา จุฬาวัฒนทล คณบดีคณะเภสัชศาสตร์ มหาวิทยาลัยมหิดล ร่วมเป็นประธานกล่าวเปิดงาน
ดร.ศิรศักดิ์ เทพาคํา รองผู้อํานวยการด้านวิชาการและนวัตกรรม ศูนย์ความเป็นเลิศด้านชีววิทยาศาสตร์ กล่าวว่า "ทีเซลส์ เล็งเห็นถึงความสําคัญของการสร้างความตระหนักให้ผู้ประกอบการกลุ่มอุตสาหกรรมเครื่องสําอางและผลิตภัณฑ์สุขภาพที่เกี่ยวข้อง มีโอกาสทบทวนความเข้าใจและองค์ความรู้เกี่ยวกับพระราชบัญญัติผลิตภัณฑ์เครื่องสําอาง พ.ศ. 2558 พระราชบัญญัติผลิตภัณฑ์สมุนไพร พ.ศ. 2562 รวมถึงการนําวิธีการทดสอบตามหลักเกณฑ์และมาตรฐานสากล และการนําผลการทดสอบทางวิทยาศาสตร์มาใช้ประกอบการยื่นขึ้นทะเบียนกับสํานักงานคณะกรรมการอาหารและยา (อย.) เพื่อให้ผู้ประกอบการมีความรู้ ความเข้าใจ เกี่ยวกับวิธีใช้ผลิตภัณฑ์ อุปกรณ์ฆ่าเชื้อโรคในช่วงโควิด-19 การตรวจสอบผลิตภัณฑ์แอลกอฮอล์ การวิเคราะห์และตรวจสอบประสิทธิภาพของผลิตภัณฑ์แอลกอฮอล์ เพื่อให้ผู้บริโภคได้ใช้ผลิตภัณฑ์เครื่องสําอางและผลิตภัณฑ์สุขภาพ ที่มีคุณภาพ มาตรฐานและปลอดภัย ตอบโจทย์คุณภาพชีวิตที่ดีขึ้น พร้อมปรับตัวธุรกิจในยุค New Normal"
วันพฤหัสบดีที่ 27 สิงหาคม 2563
พบกับการสัมมนา :
>> พระราชบัญญติเครื่องสําอาง พ.ศ. 2558
(ข้อกําหนดที่เกี่ยวข้อง การกล่าวอ้างสรรพคุณ การประเมินความปลอดภัย และการจดแจ้งสารใหม่ที่ใช้ทาง เครื่องสําอาง) โดย ภญ. นฤภา วงศ์ปิยะรัตนกุล ที่ปรึกษาสํานักงานคณะกรรมการอาหารและยา ด้านเครื่องสําอางและวัตถุอันตราย
>> พระราชบัญญติผลิตภัณฑ์สมุนไพร พ.ศ. 2562
(นิยามศัพท์ การขออนุญาต การขึ้นทะเบียนผลิตภัณฑ์ และการโฆษณา) โดย ภญ. จิรารัตน์ เพิ่มภูศรี เภสัชกรชํานาญการ กลุ่มประเมินวิชาการ กองผลิตภัณฑ์สมุนไพร สํานักงานคณะกรรมการอาหารและยา
>> การทดสอบประสิทธิภาพของผลิตภัณฑ์เครื่องสําอาง
โดย ผศ.ดร. วีรวัฒน์ ตีรณะชัยดีกุล ภาควิชาเภสัชกรรม คณะเภสัชศาสตร์ มหาวิทยาลัยมหิดล
>> การประเมินความปลอดภัยของผลิตภัณฑ์เครื่องสําอาง
โดย ภญ. อรวรีย์ ยาวุฒิ บริษัท เดิร์มสแกนเอเซีย จํากัด
วันศุกร์ที่ 28 สิงหาคม 2563
พบกับการสัมมนา :
>> น้ํายาฆ่าเชื้อกับโรคติดเชื้อไวรัสโคโรนา 2019 (โควิด-19)
โดย รศ.ดร. มัลลิกา ชมนาวัง ภาควิชาเภสัชจุลชีววิทยา คณะเภสัชศาสตร์ มหาวิทยาลัยมหิดล และ ผศ.ดร. กฤษณ์ ถิรพันธุ์เมธี หัวหน้าฝ่ายจุลชีววิทยา ศูนย์วิเคราะห์คุณภาพผลิตภัณฑ์ คณะเภสัชศาสตร์ มหาวิทยาลัยมหิดล
พบกับการเสวนาหัวข้อ “ผลิตภัณฑ์ฆ่าเชื้อจากแอลกอฮอล์ : ห่วงโซ่การผลิต การวิเคราะห์และประสิทธิภาพ” โดย รศ.ดร. มัลลิกา ชมนาวัง ภาควิชาเภสัชจุลชีววิทยา คณะเภสัชศาสตร์ มหาวิทยาลัยมหิดล, ผศ.ดร. กฤษณ์ ถิรพันธุ์เมธี หัวหน้าฝ่ายจุลชีววิทยา ศูนย์วิเคราะห์คุณภาพผลิตภัณฑ์ คณะเภสัชศาสตร์ มหาวิทยาลัยมหิดล, ดร. สุวรรณา เธียรอังกูร สํานักเครื่องสําอางและวัตถุอันตราย กรมวิทยาศาสตร์การแพทย์ กระทรวงสาธารณสุข, คุณสมควร จารุสมบัติ รองผู้อํานวยการ องค์การสุรา กรมสรรพสามิต กระทรวงการคลัง ดําเนินรายการโดย ผศ.ดร. วีรวัฒน์ ตีรณะชัยดีกุล ภาควิชาเภสัชกรรม คณะเภสัชศาสตร์ มหาวิทยาลัยมหิดล ช่วงบ่ายรับฟังการสัมมนาเชิงปฏิบัติการ “ผลิตภัณฑ์แอลกอฮอล์ : การตรวจสอบประสิทธิภาพของผลิตภัณฑ์” โดย รศ.ดร. มัลลิกา ชมนาวัง ภาควิชาเภสัชจุลชีววิทยา คณะเภสัชศาสตร์ มหาวิทยาลัยมหิดล, รศ.ดร. ปิยะนุช โรจน์สง่า หัวหน้าฝ่ายเคมี ศูนย์วิเคราะห์คุณภาพผลิตภัณฑ์ คณะเภสัชศาสตร์ มหาวิทยาลัยมหิดล, ผศ.ดร. กฤษณ์ ถิรพันธุ์เมธี หัวหน้าฝ่ายจุลชีววิทยา ศูนย์วิเคราะห์คุณภาพ ผลิตภัณฑ์ คณะเภสัชศาสตร์ มหาวิทยาลัยมหิดล, ผศ.ดร. วีรวัฒน์ ตีรณะชยดีกุล ภาควิชาเภสัชกรรม คณะเภสัชศาสตร์ มหาวิทยาลัยมหิดล และ ดร. สุวรรณา เธียรอังกูร สํานักเครื่องสําอางและวัตถุอันตราย กรมวิทยาศาสตร์การแพทย์ กระทรวงสาธารณสุข